gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl pt es gl gl gl gl gl gl gl de en sv fr de de gl gl gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - "A masa social soberanista non se debe organizar en compartimentos estancos"
Venres, sexta feira, 07 de outubro de 2022
PEDRO ALONSO, voceiro de CAUSA GALIZA
Ao remate da manifestación a prol da soberanía nacional, a plataforma organiza un amplo abano de actividades no compostelán parque de Belvís.
Tags: autodeterminación Causa Galiza nación soberanía
A reivindicación e a protesta, que se desenvolverá en Santiago de Compostela baixo o lema "Soberanía nacional contra a crise do capital", deixará paso aos actos lúdico-festivos. Este é o programa que ten previsto Causa Galiza para a celebración do 25 de xullo, unha xornada na que, segundo nos explica Pedro Alonso, "a festa será o complemento da manifestación".
O compostelán parque de Belvís acollerá un amplo abano de actividades, unha vez rematado o xantar popular, logo da manifestación. Haberá unha festa do deporte, presentación de libros, actividades para nenos e nenas, exposicións, xogos populares ou música. No espazo deportivo, celebrase un Open de Billarda, no que poderán tomar parte todos os interesados; un partido de fútbol que enfrontará a Siareiros galegos e Causa Galiza; ou unha exhibición de esgrima antiga. No ámbito cultural, haberá presentacións literarias, coas últimas obras de autores como Patricia A. Janeiro ou Mauricio Castro; e debates. E finalmente, no espazo infantil haberá actividades para os máis pequenos como globoflexia ou xogos populares. Non faltarán tampouco outras actividades lúdicas, como unha foliada ou a saída do pasarrúas reivindicativo do Foro da Mocidade pola lingua.
As expectativas da organización é que se sumen a estas actividades entre unhas 300 e 500 persoas, se ben Alonso subliña que "dependerá en grande medida da meteoroloxía". No segundo ano de actos festivos deste tipo, Causa Galiza "busca artellar para o día da Patria un espazo duradeiro de convivencia que afiance aínda máis a cohesión entre a base social soberanista".
Precisamente sobre a capacidade de incidencia na política do país que poida ter a organización Causa Galiza, que aglutina a entidades tan diferentes como a Frente Popular Galega, Movemento pola Base, Nós-Unidade Popular ou o Partido Comunista do Povo Galego, preguntámoslle a Pedro Alonso. "Estamos aínda nunha fase inicial", explica, "precisamos madurar como organización, se ben o noso obxectivo é incidir con profundidade no tecido sociolóxico do país e impulsar un proxecto sensato de soberanismo". Con todo, asegura que "os atrancos son moi grandes e nesta fase o que queremos é socializar a petición do dereito de autodeterminación para Galiza, de xeito que exista unha ampla contestación á reforma estatutaria se se aproba en termos de dependencia do Estado Español".
Con todo, a organización desta terceira manifestación no Día da Patria pon de manifesto unha certa consolidación do proxecto que defende Causa Galiza, unha defensa soberanista que non entenden como exclusiva: "non concibimos a esquerda do país como compartimentos estancos, a masa social soberanista e o nacionalismo debe estabelecer vasos comunicantes", explica Alonso. Neste sentido, subliña que "malia que moitos colectivos teñen unha forma e volume determinados, cremos que debe haber un contacto e unha cooperación mutua na defensa dos intereses do país".
Nesta liña, Alonso xa adianta que dende Causa Galiza tentarán manter contactos coas demais organizacións políticas: "a partir de setembro esa é a nosa intención", di, "temos a necesidade de tirar xuntos mentres a autodeterminación non sexa convenientemente recoñecida polo Estado Español".
Causa Galiza receita "soberanía nacional contra a crise do capital"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
As actividades lúdicas comezan logo do xantar, en Belvís
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto